‘सहयोग से ही विकास संभव’
गुलाबपुरा| कड़ाकेकी सर्दी से बचाव के लिए शुक्रवार को मदरसा के विद्यार्थियों को स्वेटर जर्सियां वितरित की गई। नगरपालिका अध्यक्ष धनराज गुर्जर ने कहा कि जरूरतमंद विद्यार्थियों की मदद के लिए हम हर समय तैयार हैं। उन्होंने कहा कि तालीम अच्छी होने पर ही समाज का उत्थान संभव है। कस्बे का विकास भी सबके सहयोग से ही संभव है। उन्होंने मुस्लिम समाज के लोगों से दो जनवरी को निकाली जाने वाली पदयात्रा में सहयोग की अपील की। पालिका अध्यक्ष गुर्जर ने कस्बे के सभी 5 मदरसों में पढ़ने वाले छात्र-छात्राओं को 300 स्वेटर जर्सियां वितरण की शुरुआत की। समारोह में पूर्व पालिका अध्यक्ष इंद्रचंद टेलर, पूर्व उपाध्यक्ष सलीम बाबू, पूर्व पार्षद हस्तीमल चौधरी, पार्षद शरीफ मोहम्मद गौरी मंजूर अहमद ने विचार रखे। कार्यक्रम में सदर सत्तार मिस्त्री, इलियास मोहम्मद सेक्रेट्री साजिद, कलाम, दाऊद भाई, हाजी गफ्फार आदि उपस्थित थे। गुर्जर ने अधूरे निर्माण कार्य का अवलोकन कर मदरसों के विकास की बात कही। संचालन नासिर मोहम्मद ने किया।
hin_Deva hin_Deva